**Activitățile desfășurate de I.S.U. Vrancea în perioada 01.01-30.09.2018**

**pentru implementarea Planului Teritorial Comun de Acțiune *Nr.11468/30.08.2016***

|  |  |  |
| --- | --- | --- |
| MINISTERUL AFACERILOR INTERNE  DEPARTAMENTUL PENTRU SITUAŢII DE URGENŢĂ  **INSPECTORATUL PENTRU SITUAŢII DE URGENŢĂ**  **„ANGHEL SALIGNY” AL JUDEŢULUI VRANCEA** |  | NESECRET  Ex. nr.  **Nr.**  **Focșani: 23.10.2018** |

Analiza modului de implementare a *Planului Teritorial Comun de Acțiune nr.* 11468/30.08.2016 , pentru creșterea gradului de siguranță a elevilor și personalului didactic și prevenirea delicvenței juvenile în incinta și în zonele adiacente unităților de învățământ preuniversitar în județul Vrancea, în perioada 01.01-30.09.2018, vă informăm despre activitățile desfășurate de instituția noastră, astfel:

* În conformitate cu Anexa 1, alin. 2 din HG nr. 571 din 10 august 2016 *pentru aprobarea categoriilor de construcții și amenajări care se supun avizării și/sau autorizării privind securitatea la incendiu;* lit. e) **învățământ**, **supraveghere, îngrijire sau cazare/adăpostire** *a copiilor preșcolari, elevilor, studenților, bătrânilor, persoanelor cu dizabilități sau lipsite de adăpost*, cu aria desfășurată mai mare sau **egală cu 150** mp;
* În județul Vrancea, din totalul de 121 unități de învățământ cu personalitate juridică, situația se prezintă astfel:
* **Unități de învățământ cu personalitate juridică** care trebuie să dețină autorizație de securitate la incendiu: 92
* 41 dețin autorizație de securitate la incendiu;
* 51 funcționează fără autorizație de securitate la incendiu;
* Unități de învățământ cu personalitate juridică care nu fac obiectul obținerii autorizației de securitate la incendiu: 29
* Situația **clădirilor în care se desfășoară procesul educațional** se prezintă astfel:
* 113 clădiri care dețin autorizație de securitate la incendiu;
* 112 clădiri care nu dețin autorizație de securitate la incendiu;
* 326 clădiri care nu se încadrează în prevederile HG nr. 571 din 10 august 2016 *pentru aprobarea categoriilor de construcții și amenajări care se supun avizării și/sau autorizării privind securitatea la incendiu*;
* Situația pe **categorii de unități de învățământ (472)** se prezintă astfel:
* Școli postliceale: 4
* 3 dețin autorizație de securitate la incendiu;
* 1 nu se supune avizării/autorizării;
* Colegii/licee: 21
* 7 dețin autorizație de securitate la incendiu;
* 4 nu dețin autorizație de securitate la incendiu
* 10 nu se supun avizării/autorizării;
* Școli gimnaziale: 114
* 40 dețin autorizație de securitate la incendiu;
* 31 nu dețin autorizație de securitate la incendiu
* 43 nu se supun avizării/autorizării;
* Școli primare: 88
* 9 dețin autorizație de securitate la incendiu;
* 18 nu dețin autorizație de securitate la incendiu
* 61 nu se supun avizării/autorizării;
* Grădinițe: 242
* 38 dețin autorizație de securitate la incendiu;
* 55 nu dețin autorizație de securitate la incendiu
* 149 nu se supun avizării/autorizării;
* Școli speciale: 3
* 0 dețin autorizație de securitate la incendiu;
* 2 nu dețin autorizație de securitate la incendiu
* 1 nu se supun avizării/autorizării;
* în perioada 01.01-30.09.2018 cu ocazia controalelor de fond de la localități au fost verificate 69 unități școlare cu personalitate juridică, unde s-au constatat 388 deficiențe, fiind aplicate 317 avertismente și 9 amenzi în valoare de 8000 lei. Cu ocazia acestor controale s-au efectuat 157 exerciții de alarmare, evacuare și intervenție (cutremur și incendiu) și 69 instruiri cu factorii de conducere;
* s-a acordat asistență tehnică de specialitate pe timpul executării controalelor, precum și conducătorilor unităților școlare care vin în audiență la sediul inspectoratului;
* unul din obiectivele Serviciului Inspecția de Prevenire pentru anul 2018 este reducerea numărului de construcții cu destinația de învățământ care funcționează fără autorizație de securitate la incendiu;
* s-au desfășurat activități de informare preventivă (activități interactive în unitățile de învățământ, instruiri, exerciții, puncte de informare, lecții deschise, Ziua Porților Deschise etc.);
* *s-a constatat un procent ridicat al respingerilor la solicitările de avize/autorizații de securitate la incendiu din cauza calității documentațiilor tehnice prezentate, implicarea redusă a celorlalți factori care concură la asigurarea calității construcțiilor (proiectanți, verificatori de proiecte, experți tehnici) și slaba reacție la nivelul autorităților administrației publice locale în a soluționa obligații ce le revin, potrivit legii, în domeniul apărării împotriva incendiilor;*

Vă amintim că Legea nr. 307/12.07.2006 *privind apărarea împotriva incendiilor* cu modificările și completările ulterioare menționează:

* În conformitate cu art. 19*Administratorul sau conducătorul instituției, după caz,* ***are obligația***să solicite și să obțină avizele și autorizațiile de securitate la incendiu, prevăzute de lege, și să asigure respectarea condițiilor care au stat la baza eliberării acestora;
* De asemenea art. 30 alin. (1) prevede că începerea lucrărilor de execuție la construcții și amenajări noi, de modificare a celor existente și/sau schimbarea destinației acestora, precum și punerea lor în funcțiune se fac **numai după obținerea avizului sau autorizației de securitate la incendiu**, după caz.
* Totodată art. 30 alin (2) amintește **că obligația** solicitării și obținerii avizelor și/sau a autorizațiilor prevăzute la alin. (1) revine persoanei fizice ori juridice care finanțează și realizează investiții noi sau intervenții la construcțiile existente ori, după caz, beneficiarului investiției.
* Având în vedere prevederile art. 30 alin (4^2) până la obținerea autorizației de securitate la incendiu), **răspunderea exclusivă în ceea ce privește funcționarea construcțiilor și amenajărilor din punctul de vedere al asigurării cerinței de securitate la incendiu revine beneficiarilor investițiilor**

***Vă atragem atenția că încălcarea dispozițiilor prezentei legi atrage răspunderea disciplinara, contravenționala, materiala, civila sau penala, după caz. Astfel, art. 44, pct. V, lit. b menționează că*** punerea în funcțiune a construcțiilor și amenajărilor noi ori a celor existente la care s-au executat lucrări de modificare și/sau s-a schimbat destinația acestora, **fără obținerea autorizației de securitate la incendiu***constituie contravenție si se sancționează* **cu amendă de la 20.000 lei la 50.000 lei.**